CELEX: 62012CN0391
Language: fi
Date: 2012-08-22 00:00:00
Title: Asia C-391/12: Ennakkoratkaisupyyntö, jonka Bundesgerichtshof (Saksa) on esittänyt 22.8.2012 — RLvS Verlagsgesellschaft mbH v. Stuttgarter Wochenblatt GmbH

10.11.2012   
            
            
               FI
            
            
               Euroopan unionin virallinen lehti
            
            
               C 343/7
            
         Ennakkoratkaisupyyntö, jonka Bundesgerichtshof (Saksa) on esittänyt 22.8.2012 — RLvS Verlagsgesellschaft mbH v. Stuttgarter Wochenblatt GmbH
   (Asia C-391/12)
   2012/C 343/08
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: RLvS Verlagsgesellschaft mbH
   
      Vastapuoli: Stuttgarter Wochenblatt GmbH
   
      Ennakkoratkaisukysymys
   
   Ovatko direktiivin 2005/29 (1) 7 artiklan 2 kohta ja sen liitteessä I oleva 11 kohta, luettuna yhdessä direktiivin 4 artiklan ja 3 artiklan 5 kohdan kanssa, este sellaisen kansallisen säännöksen soveltamiselle (tässä: Baden-Württembergin osavaltion lehdistöä koskevan lain, Landespressegesetz Baden Württembergin, 10 §), jonka päämääränä on paitsi kuluttajien suojeleminen harhaanjohtamiselta myös lehdistön riippumattomuuden suojeleminen ja jossa toisin kuin direktiivin 7 artiklan 2 kohdassa ja sen liitteessä I olevassa 11 kohdassa kielletään kaikenlaisten maksullisten artikkelien julkaiseminen tavoiteltavasta päämäärästä riippumatta, jos artikkelia ei merkitä käsitteellä ”ilmoitus”, ellei sitä voida jo sen sijainnin tai ulkoasun vuoksi tunnistaa ilmoitukseksi?
   
      (1)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (EYVL L 149, s. 22).